Kuid tuleme algusse tagasi. Keset kaubamaja seisab  hiiglasuur puust kiikhobu. Väikese tasu eest saab sellel iga laps koos isa, ema, õe ja vennaga kiikuda. Järjekord on suur, elevust ja rõõmu palju. Selle hobusega Petlemma just ei sõida, aga kiikuda saab siiski. Vancouveri ja võib-olla ka Kanada jõulud üldse sarnanevad sellele kiikhobusele. Kord liigub kõik kaubamaja, siis jälle kiriku suunas. Paistab, et sellest keelest saavad kõik ühtviisi aru - olgu tegemist valgete, kollaste, mustade või punastega - sest hobu kiigub ja kiigub. Üle kõige kõlab aga kõigile  tuntud laul: "Ma tulen taevast ülevalt, häid sõnumeid toon teile säält kõrgest" Sõnum on muidugi tõesti hea: "Ärge kartke! Sest vaata, ma kuulutan teile suurt rõõmu, mis saab osaks kogu rahvale, et teile on täna sündinud Taaveti linnas Päästja, kes on Issand Kristus."